فرانسادا، بعضی سیاسی‌لر ایله موسلمان و گؤچمنلره قارشی سالدیری حاضیرلیغیندا اولدوغو تعیین اولونان ایفراطی ساغچی سوی-قصد تیمی یاخالاندی.
فران‌سیز تهلوکه‌سیزلیک قوه‌لری، اؤلکه‌نین جنوبوندا و پایتاخت پاریس بؤلگه‌سین‌دکی چوخ سایدا اونوانا باسقین تشکیل ائتدی.
مارسل و اطرافی ایله پاریس‌ین بیر حیسه‌سینی ایچینه آلان سایت-سنت-دنیس بؤلگه‌سینده تشکیل ائدیلن باسقین‌لاردا 10 نفر گؤزآلتینا آلینیب.
بو آدام‌لارین فران‌سیز سیاستچی‌لری و موسلمان‌لارا عایید عبادتگاه‌لارا سالدیری کئچیرمک حاضیرلیغیندا اولدوغو بیلدیریلرکن، لو موند قزئتی ده 16 ایله 47 یاش‌لارین‌دکی تیم عضو‌لری‌نین هدفینده قاچقین‌لار، اجنبی اصیل‌لی‌لر و سیاهی ده اولدوغونو یازدی.
قزئت، سوی-قصد تیم لیدری اولدوغو بیل‌دیریلن 21 یاش‌لی اینسانین، 28 ژنئنده ویترولز شهرینده یاخالاندیغینی و حاقیندا آچیلان سوروشدورما سونراسی دیگر شخص‌لره چاتدیریلدیغینی قید ائدیب.
بو اینسانین ائوینده آپاریلان آراشدیرما‌لاردا چوخ سایدا سیلاح اولدوغو بیلدیریلرکن، سوی-قصد تیمینده، نوروئژین پایتختی اوسلو یاخینلیغین‌داکی اوتویا آداسیندا 2011ده کئچیردیگی سیلاح‌لی و بومبا‌لی سالدیریدا 77 نفری اؤلدورن آندرس بریویک‌دن اذیت چکدیک‌لری ده ایفاده ائدیلیب.
فرانسیز اؤزل بیرلیک‌لرین و ترورلا موباریزه بیریملری‌نین بیرگه کئچیردیگی عملیاتدا الده ائدیلن معلومات‌لارا گؤره، سوی-قصد تیمی‌نین هدفینده ایفراط سول بویون ایمه‌ین فرانسانین (FI) لیدری ژان لوک ملانشن و حکومت سؤزچوسو کریستوف کاستانرین ده وار.
فرانسادا، 2015 و 2016دا پاریس و نئچه-نئچه شهرلرینده تشکیل اولونان ترور سالدیری‌لاریندا 200دن آرتیق آدام اؤلموشدو.
2002ده ایسه دؤورون پرزیدنتی ژاک شیراکا قارشی سالدیری تلاشی قارشی‌سی آلینمیشدی.
